CELEX: 32021D0019
Language: da
Date: 2020-12-18 00:00:00
Title: Kommissionens gennemførelsesafgørelse (EU) 2021/19 af 18. december 2020 om fastlæggelse af en fælles metode og formatet for rapportering om genbrug i overensstemmelse med Europa-Parlamentets og Rådets direktiv 2008/98/EF (meddelt under nummer C(2020) 8976) (EØS-relevant tekst)

12.1.2021            DA                               Den Europæiske Unions Tidende                                               L 10/1
                                                                        II
                                                       (Ikke-lovgivningsmæssige retsakter)
                                                           AFGØRELSER
                                KOMMISSIONENS GENNEMFØRELSESAFGØRELSE (EU) 2021/19
                                                             af 18. december 2020
             om fastlæggelse af en fælles metode og formatet for rapportering om genbrug i overensstemmelse
                                       med Europa-Parlamentets og Rådets direktiv 2008/98/EF
                                                    (meddelt under nummer C(2020) 8976)
                                                               (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets direktiv 2008/98/EF af 19. november 2008 om affald og om
      ophævelse af visse direktiver (1), særlig artikel 9, stk. 7, og artikel 37, stk. 7, og
      ud fra følgende betragtninger:
      (1)    Direktiv 2008/98/EF fastsætter en forpligtelse for medlemsstaterne til at træffe foranstaltninger, der tilskynder til
             genbrug, som en del af deres affaldsforebyggelsesprogrammer, og til at overvåge og vurdere gennemførelsen af deres
             foranstaltninger vedrørende genbrug i overensstemmelse med en fælles metode, der skal fastlægges af
             Kommissionen.
      (2)    Direktiv 2008/98/EF fastsætter også en forpligtelse for medlemsstaterne til hvert år at indrapportere data om
             genbrug til Kommissionen i et format, der skal fastlægges af Kommissionen.
      (3)    Den fælles metode og formatet for rapportering er tæt forbundet og skal anvendes sammen. For at forenkle og lette
             anvendelsen heraf er det derfor hensigtsmæssigt at vedtage begge foranstaltninger i én enkelt retsakt.
      (4)    For at målingen og indrapporteringen af data kan være så præcis som mulig, bør dobbelttælling af produkter undgås.
             Kun de produkter, der faktisk genbruges, bør medregnes. Produkter, der blot udbydes til genbrug, som f.eks.
             produkter, der doneres til operatører på genbrugsområdet, og andre produkter, hvor det ikke er sikkert, at de
             genbruges, bør ikke medtages i genbrug, der måles og rapporteres til Kommissionen.
      (5)    I lyset af de begrænsninger og vanskeligheder, der er forbundet med indsamling af data om genbrug på grund af
             produktkategoriernes brede anvendelsesområde, det faktum, at måling af genbrug er et nyt tiltag, og den
             administrative byrde, der er forbundet med indsamlingen af data om genbrug, skal den fælles metode til måling og
             rapporteringsformatet være proportionel, passende og omkostningseffektiv. Den fælles metode skal derfor gøre det
             muligt at anvende en række forskellige dataindsamlingsværktøjer til måling af genbrug.
      (1) EUT L 312 af 22.11.2008, s. 3.
 ---pagebreak--- L 10/2                DA                              Den Europæiske Unions Tidende                                              12.1.2021
      (6)     Den fælles metode bør så vidt muligt fokusere på indsamling af kvantitative data om genbrug for at gøre det muligt
              at bestemme omfanget af genbrugssektoren. Sådanne kvantitative data skal regelmæssigt indsamles. For at begrænse
              den administrative byrde for medlemsstaternes myndigheder og samtidig sikre, at de data, der måles og
              indrapporteres, er tilstrækkeligt ajourførte, bør medlemsstaterne måle genbrug for en given produktkategori mindst
              en gang hver tredje år.
      (7)     Med henblik på at overvåge gennemførelsen af foranstaltninger vedrørende genbrug og opnå en bedre forståelse af
              virkningerne af de foranstaltninger, som medlemsstaterne træffer for at tilskynde til genbrug, bør den fælles metode
              for rapportering om genbrug også gøre det muligt at identificere centrale foranstaltninger, der kan fremme genbrug.
      (8)     For at overvåge omfanget af genbrug og opnå en bedre forståelse af genbrugssektoren bør rapportering om genbrug
              omfatte en kombination af kvalitative og kvantitative data. Visse data bør indrapporteres på frivillig basis, herunder
              data om genbrug vedrørende specifikke kanaler, hvorigennem et produkt skifter ejer, for at lette udvekslingen af god
              praksis og gøre det muligt for de berørte interessenter at opnå en bedre forståelse af genbrug.
      (9)     Foranstaltningerne i denne afgørelse er i overensstemmelse med udtalelse fra det udvalg, der er nedsat i medfør af
              artikel 39 i direktiv 2008/98/EF —
      VEDTAGET DENNE AFGØRELSE:
                                                                  Artikel 1
                                                   Fælles metode til måling af genbrug
      1.     Med henblik på artikel 9, stk. 4, i direktiv 2008/98/EF måler medlemsstaterne genbruget ved at gennemføre en
      kvalitativ og kvantitativ overvågning af foranstaltningerne til genbrug.
      2.     Den kvalitative overvågning, der nævnt i stk. 1, omfatter identifikation og beskrivelse af foranstaltninger til genbrug
      og en vurdering af deres virkninger eller forventede virkninger på grundlag af de tilgængelige data. Den kvalitative
      overvågning gennemføres hvert år.
      3.     Den kvantitative overvågning, der er nævnt i stk. 1, foretages ved at måle det genbrug, der genereres af operatører på
      genbrugsområdet eller husholdninger i overensstemmelse med en af følgende metoder eller en kombination af disse
      metoder eller en anden tilsvarende metode i henseende til relevans, repræsentativitet og pålidelighed.
      a) direkte måling af genbruget ved anvendelse af en måleanordning til bestemmelse af genbrugte produkters masse
      b) beregning af genbrugets massebalance på grundlag af massen af input og output af produkter i genbrugsoperationerne
      c) spørgeskemaer og interview med operatører på genbrugsområdet eller husholdninger
      d) dagbøger fra enkeltpersoner, som regelmæssigt noterer eller registrerer oplysninger om genbrug.
      Den kvantitative overvågning i den enkelte produktkategori foretages mindst en gang hvert tredje år. Den første
      overvågning omfatter alle produktkategorier og gennemføres for den første rapporteringsperiode, jf. artikel 37, stk. 3,
      tredje afsnit, i direktiv 2008/98/EF.
      4.     Medlemsstaterne træffer passende foranstaltninger for at sikre at dataene om genbrug er pålidelige og nøjagtige.
      Medlemsstaterne sikrer navnlig, at den måling af genbruget, der gennemføres i henhold til den fælles metode, der angives i
      denne artikel, baseres på en repræsentativ stikprøve af populationen eller genbrugsoperatører eller husholdninger, alt efter
      hvad der er relevant.
 ---pagebreak--- 12.1.2021           DA                              Den Europæiske Unions Tidende                                           L 10/3
                                                                   Artikel 2
                                                       Rapportering om genbrug
      Medlemsstaterne indrapporterer dataene og indgiver kvalitetskontrolrapporten om gennemførelsen af artikel 9, stk. 4, i
      direktiv 2008/98/EF i det format, der er fastlagt i bilaget.
                                                                   Artikel 3
                                                                 Adressater
      Denne afgørelse er rettet til medlemsstaterne.
      Udfærdiget i Bruxelles, den 18. december 2020.
                                                                                  På Kommissionens vegne
                                                                                Virginijus SINKEVIČIUS
                                                                                Medlem af Kommissionen
 ---pagebreak--- L 10/4               DA                                  Den Europæiske Unions Tidende                                                     12.1.2021
                                                                        BILAG
                                                    Formater for rapportering om genbrug
                               A. FORMAT FOR INDRAPPORTERING AF KVALITATIVE DATA OM GENBRUG
                                                                                                        Identifikation og beskrivelse af
                                                                                                       foranstaltninger og, for række 4,
                                                                                                  kvalitativ vurdering af deres virkninger
                                                                                                          eller forventede virkninger
         1        Offentlige myndigheder, der hovedsagelig er ansvarlig for vedtagelsen
                  og gennemførelsen af foranstaltningerne (på højeste forvaltningsni­
                  veau)
         2        Produkter, som er omfattet af foranstaltningerne
         3        Genbrugsoperationer, som er omfattet af foranstaltningerne
         4        Foranstaltningernes indhold
                  — Logistiske foranstaltninger med henblik på at støtte genbrugsvirk­
                       somhed (f.eks. identifikation og håndtering af hindringer og
                       muligheder, bidrage til at forbedre indsamlingsmodellerne for pro­
                       dukter, der kan genbruges)
                  — Økonomiske og skattemæssige foranstaltninger, herunder offent­
                       lige indkøb
                  — Undervisningsforanstaltninger, herunder oplysnings- og bevidst­
                       gørelseskampagner (f.eks. målgrupper, omfattet befolkning,
                       omfattet område, hyppighed)
                  — Andre foranstaltninger såsom støtte til eller etablering af akkre­
                       diterede reparations- og genbrugscentre og netværk eller støtte til
                       nye forretningsmodeller såsom deleordninger, reparation og gen­
                       fremstilling
         5        Foranstaltninger, der træffes til at overvåge og vurdere genbrug ved
                  hjælp af kvalitative eller kvantitative indikatorer og mål i henhold til
                  artikel 9, stk. 3, i direktiv 2008/98/EF
         6        Andet (angiv nærmere)
                              B. FORMAT FOR INDRAPPORTERING AF KVANTITATIVE DATA OM GENBRUG
      1.   Genbrug pr. produktkategori
                                                      Kanal hvorigennem de genbrugte produkter skifter ejer
               Produktkategori                                                                           Andre kanaler
                                        Fysisk forretning/   Onlineplatform (i     Privat gave/
                                                                                                      (angiv nærmere) (i   Genbrug i alt (i ton)
                                          marked (i ton)           ton)          donation (i ton)
                                                                                                              ton)
           Tekstiler
           Angiv oplysninger om
           underkategorier, hvis de
           foreligger.
           Elektrisk og elektro­
           nisk udstyr
 ---pagebreak--- 12.1.2021           DA                                  Den Europæiske Unions Tidende                                          L 10/5
          Angiv oplysninger om
          underkategorier, hvis de
          foreligger.
          Møbler
          Angiv oplysninger om
          underkategorier, hvis de
          foreligger.
          Byggematerialer og
          -produkter
          Angiv oplysninger om
          underkategorier, hvis de
          foreligger.
          Andre produkter, for
          hvilke der er vedtaget
          foranstaltninger
          Angiv oplysninger om
          underkategorier, hvis de
          foreligger.
          Bemærkninger:
          Indsæt flere rækker efter behov.
          Mørke felter: afgivelse af data er frivillig
      2.  Genbrugsoperatører
          Antal genbrugsoperatører på medlemsstatens område
          (enten antallet af operatører, der er medlem af et akkredi­
          teret center eller netværk, eller et skøn over det samlede
          antal operatører)
          Bemærk: afgivelse af disse data er frivillig.
                                                C. FORMAT FOR KVALITETSKONTROLRAPPORTEN
      1.  Målene med rapporten
          Kvalitetskontrolrapporten har følgende mål:
          (a) evaluering af metoderne til måling af genbrug
          (b) evaluering af kvaliteten af de data, der indrapporteres om genbrugsmængder
          (c) evaluering af dataindsamlingsprocessernes kvalitet, herunder omfanget og valideringen af administrative
               datakilder og de undersøgelsesbaserede tilganges statistiske validitet
          (d) angivelse af årsagerne til væsentlige ændringer i de indrapporterede data for de enkelte rapporteringsperioder og
               sikre, at dataene er pålidelige
      2.  Generelle oplysninger
          Medlemsstat:
          Organisation, som indgiver data og beskrivelser i henhold til punkt 3.1, 3.2 og 4.1:
 ---pagebreak--- L 10/6               DA                                  Den Europæiske Unions Tidende                                                     12.1.2021
           Rapporteringsperiode:
           Rapporteringsdato/version:
           Link til medlemsstatens offentliggørelse af data (eventuelt):
      3.   Information om måling af genbrug
      3.1. Generel beskrivelse af de informations- og datakilder, der anvendes til rapporteringen om foranstaltninger vedrørende genbrug i
           henhold til afsnit A, og af de datakilder, der anvendes til rapporteringen om mængden af genbrugte produkter i henhold til afsnit B.
           Angiv informations- og datakilder.
      3.2. Detaljeret beskrivelse af de metoder, der anvendes til rapporteringen om foranstaltninger vedrørende genbrug i henhold til afsnit A,
           og til rapporteringen om mængden af genbrugte produkter i henhold til afsnit B.
           Beskriv metoderne til måling af genbrug. Beskrivelsen skal omfatte følgende:
           (a) en beskrivelse af de genbrugsoperationer, der er omfattet af anvendelsesområdet for genbrug med henblik på
                målingen
           (b) en kort beskrivelse af de anvendte metoder
           (c) en beskrivelse af de metoder, der anvendes til at identificere operatører på genbrugsområdet
           (d) oplysning om hvilke enheder, der leverer de data, som indrapporteres i afsnit B i rapporten
           (e) ved anvendelse af stikprøver eller skalering, oplysning om stikprøvens eller skaleringens størrelse og udtagning og
                en beskrivelse af de metoder, der anvendes ved en sådan stikprøvetagning eller skalering
           (f) hvis der er anvendt en omregningstabel til at beregne mængden af genbrugte produkter i ton, oplysninger om de
                anvendte omregningsfaktorer
           (g) hvis de kvalitative eller kvantitative indikationer, der er nævnt i artikel 9, stk. 3, i direktiv 2008/98/EF, er anvendt,
                oplysninger om disse indikatorer og om niveauet for nævnte mål og om de produkter, der er omfattet heraf
           (h) en beskrivelse af de hovedproblemer, der påvirker nøjagtigheden af dataene, herunder fejl i forbindelse med
                stikprøver, dækning, måling, behandling og manglende svar
           (i) en beskrivelse af datavalideringsprocessen, herunder mulige kilder til usikkerhed og deres forventede indvirkning
                på de rapporterede resultater.
      4.   Meddelelse af metodeændringer og problemer
      4.1. Beskrivelse af metodeændringer (hvis relevant)
           Beskriv væsentlige metodeændringer af beregningsmetoden for rapporteringsperioden i forhold til den foregående
           rapporteringsperiode, hvis der er en sådan (angiv navnlig omarbejdninger med tilbagevirkende kraft og deres art).
           Beskriv ændringerne særskilt for rapporteringen i henhold til afsnit A og rapporteringen i henhold til afsnit B.
      4.2. Forklaring af vægtforskel (hvis relevant)
           Redegør for årsagerne til vægtforskellen (hvilke produktkategorier eller skøn der ligger til grund for forskellen, og
           hvad den bagvedliggende årsag er), hvis der er en afvigelse på over 20 % i forhold til de data, der blev forelagt for den
           foregående rapporteringsperiode.
      4.3. Oplysning om problemer (hvis relevant)
           Beskriv eventuelle problemer, der er opstået i forbindelse med indsamlingen af de data, der anmodes om.
      5.   Fortrolighed
           Giv om nødvendigt en begrundelse for ikke at offentliggøre bestemte dele af denne rapport. Angiv for hvert tilfælde
           den nøjagtige placering i tabellen af disse dele (den/de respektive(e) celle(r)).
 ---pagebreak--- 12.1.2021         DA                               Den Europæiske Unions Tidende                                               L 10/7
      6.  Vigtigste nationale websteder, referencedokumenter og publikationer
          Angiv links til de vigtigste nationale websteder, referencedokumenter og publikationer vedrørende genbrug, der er
          rapporteret om i henhold til afsnit A.
          Angiv links til de vigtigste nationale websteder, referencedokumenter og publikationer, der er anvendt med henblik på
          rapportering i henhold til afsnit B.